钦定古今图书集成/明伦汇编/闺媛典/第198卷 > 崔廷皋妻焦氏
## 钦定古今图书集成/明伦汇编/闺媛典/第198卷 > 崔廷皋妻焦氏

按《太平县志》：“焦氏名贤，东乡崔廷皋妻。皋未娶，卧病
三年，氏年十六，父母议毁盟，女曰：‘已许崔氏死，当为
崔氏鬼耳，得侍汤药，所甘心焉。因旦夕悲咽不欲生。
父母知不可夺，促崔娶之，以万历元年归崔。皋已骨
立莫支，仅延残喘。氏悉心调护，已而少愈，寻亡。氏有
娠，三月后生男，由是终身不御华饰，戚属僮仆不得’”
一睹其面。抚遗孤十有三年，卒。奉诏“建坊旌表。”